**projektas**

**reg. Nr. T-119**

**2.7. darbotvarkės klausimas**

**Pasvalio rajono savivaldybės taryba**

**Sprendimas**

**Dėl NEGYVENAMŲJŲ PATALPŲ NUOMOS**

2022 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, vykdydama Pasvalio rajono savivaldybės ilgalaikio materialiojo turto nuomos tvarkos aprašą, patvirtintą Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-205 redakcija) (su visais aktualiais pakeitimais), ir Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisykles, patvirtintas Pasvalio rajono savivaldybės tarybos 2021 m. gegužės 26 d. sprendimu Nr. T1-106 „Dėl Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimo“, bei atsižvelgdama į Pasvalio sporto mokyklos 2022 m. gegužės 9 d. raštą Nr. SR-46 „Prašymas dėl negyvenamųjų patalpų nuomos“, Pasvalio rajono savivaldybės taryba nusprendžia:

1. Leisti Pasvalio sporto mokyklai viešo konkurso būdu išnuomoti ne ilgiau kaip 10 metų jos patikėjimo teise valdomas Pasvalio rajono savivaldybei nuosavybės teise priklausančias negyvenamąsias patalpas, esančias Taikos g. 22, Pasvalys (registro Nr. 35/81468, pastatas pažymėtas plane 1U2g, unikalus Nr. 6799-2000-1017, patalpų indeksai – 1-23, 1-24, 1-25, 2-34, bendras plotas – 70,42 kv. m), maitinimo paslaugų teikimo veiklai ir nustatyti pradinę 1 kv. m nuomos kainą – 1,11 Eur per mėnesį.

2. Įgalioti Pasvalio sporto mokyklos direktorių organizuoti šio sprendimo 1 punkte nurodyto turto viešą nuomos konkursą, parengti ir pasirašyti nuomos sutartį bei turto perdavimo ir priėmimo aktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2022-05-10 tel. 54 114

Suderinta DVS Nr. RTS-134

Pasvalio rajono savivaldybės tarybai

**AIŠKINAMASIS RAŠTAS**

**Dėl NEGYVENAMŲJŲ PATALPŲ NUOMOS**

2022-05-10

Pasvalys

**1. Sprendimo projekto rengimo pagrindas.**

Pasvalio rajono savivaldybės administracijoje gautas Pasvalio sporto mokyklos 2022 m. gegužės 9 d. prašymas Nr. SR-46 „Prašymas dėl leidimo išnuomoti patalpas“, kuriuo prašoma leisti išnuomoti 70,42 kv. m bendro ploto negyvenamąsias patalpas, esančias Taikos g. 22, Pasvalyje.

**2. Sprendimo projekto tikslai ir uždaviniai.**

Vadovaujantis Pasvalio rajono savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-205 redakcija) (su visais aktualiais pakeitimais) (toliau – Aprašas), Pasvalio rajono savivaldybei (toliau – Savivaldybė) nuosavybės teise priklausantis turtas gali būti išnuomotas ne ilgiau kaip 10 metų viešojo konkurso būdu Savivaldybės tarybos sprendimu.

Sprendimo projekte nurodytos Savivaldybei nuosavybės teise priklausančios Pasvalio sporto mokyklos patikėjimo teise valdomos negyvenamosios patalpos, esančios Taikos g. 22, Pasvalys, šios įstaigos buvo naudojamos maitinimo paslaugų teikimo veiklai. Atsižvelgiant į Pasvalio rajono savivaldybės audito ir kontrolės tarnybos rekomendacijas, kad ši biudžetinė įstaiga neturėtų teikti maitinimo paslaugų, siūloma šias patalpas išnuomoti viešojo konkurso būdu.

Patalpų 1 kv. metro pradinė nuomos kaina – 1,11 Eur apskaičiuota, vadovaujantis Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis Pasvalio rajono savivaldybės tarybos 2021 m. gegužės 26 d. sprendimu Nr. T1-106 „Dėl Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimo“. Vadovaujantis Aprašo 7 punktu, atsižvelgiant į nuomojamo turto paklausą ir paskirtį, Savivaldybės tarybos sprendimu pradinis nuompinigių dydis gali būti padidintas.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė